b'\n_START_ARTICLE_\nAlberto Tarantini\n_START_PARAGRAPH_\nAlberto Tarantini (s. 3. joulukuuta 1955) on argentiinalainen jalkapalloilija ja maailmanmestari. H\xc3\xa4n pelasi puolustajana useammallakin paikalla._NEWLINE_Vuoden 1978 MM-kilpailuissa Tarantini kuului maailmanmestaruuden voittaneeseen Argentiinan joukkueeseen. H\xc3\xa4n pelasi MM-lopputurnauksessa kaikissa Argentiinan seitsem\xc3\xa4ss\xc3\xa4 ottelussa ja teki yhden maalin jatkolohko-ottelussa Perua vastaan. Kaikkiaan h\xc3\xa4n pelasi 61 maaottelua ja teki niiss\xc3\xa4 yhden maalin vuosina 1974\xe2\x80\x931982._NEWLINE_Taitojensa lis\xc3\xa4ksi Tarantini tunnettiin temperamentistaan._NEWLINE_Boca Juniorsin kasvatteihin lukeutuva Tarantini huomattiin my\xc3\xb6s afromaisen hiuspehkonsa ja etuhampaidensa takia, jotka toivat h\xc3\xa4nelle lempinimen conejo ("kaniini").'